CELEX: 31981D0315
Language: el
Date: 1981-04-24 00:00:00
Title: 81/315/ΕΟΚ: Απόφαση τής Επιτροπής τής 24ης Απριλίου 1981 περί μέτρων προστασίας τής υγείας όσον αφορά ορισμένες περιοχές τής Βουλγαρίας

Avis juridique important

|

31981D0315

81/315/ΕΟΚ: Απόφαση τής Επιτροπής τής 24ης Απριλίου 1981 περί μέτρων προστασίας τής υγείας όσον αφορά ορισμένες περιοχές τής Βουλγαρίας  

Επίσημη Εφημερίδα αριθ. L 127 της 13/05/1981 σ. 0016 - 0016 Ισπανική ειδική έκδοση: Κεφάλαιο 03 τόμος 21 σ. 0198  Πορτογαλική ειδική έκδοση : Κεφάλαιο 03 τόμος 21 σ. 0198 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Απριλίου 1981  περί μέτρων προστασίας της υγείας όσον αφορά ορισμένες περιοχές της Βουλγαρίας  (81/315/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί υγειονομικών προβλημάτων και προβλημάτων κτηνιατρικού ελέγχου κατά την εισαγωγή βοοειδών, χοιροειδών και νωπών κρεάτων από τρίτες χώρες (1), όπως τροποποιήθηκε τελευταία από την οδηγία 77/98/ΕΟΚ (2), και ιδίως τα άρθρα 7 και 15,  Εκτιμώντας:  ότι τα άρθρα 6 και 14 της οδηγίας 72/462/ΕΟΚ προβλέπουν ότι τα Κράτη μέλη δεν επιτρέπουν την εισαγωγή βοοειδών και χοιροειδών, ή νωπών κρεάτων βοοειδών, χοιροειδών, προβάτων και αιγών από τρίτες χώρες στις οποίες έχει διενεργηθεί εμβολιασμός κατά του εξωτικού αφθώδους πυρετού κατά τους δώδεκα προηγούμενους μήνες·  ότι τα άρθρα 7 και 15 της οδηγίας ορίζουν ότι είναι δυνατός ο περιορισμός των απαγορεύσεων των άρθρων 6 και 14 σε τμήμα του εδάφους τρίτης χώρας·  ότι έχει διαπιστωθεί ότι στις περιοχές Mitchourine, Malko Tarnovo, Groudovo, Elhovo και Svilengrad της Βουλγαρίας επιτρέπεται ο εμβολιασμός κατά του εξωτικού αφθώδους πυρετού·  ότι με εξαίρεση τις ως άνω περιοχές δεν έχει διενεργηθεί στη Βουλγαρία εμβολιασμός κατά του εξωτικού αφθώδους πυρετού στη διάρκεια των δώδεκα προηγούμενων μηνών·  ότι οι κεντρικές κτηνιατρικές αρχές της Βουλγαρίας έχουν παράσχει εγγυήσεις ότι δεν θα εξαχθούν στην Κοινότητα βοοειδή, χοιροειδή και νωπά κρέατα βοοειδών, χοιροειδών, προβάτων και αιγών από τις ανωτέρω αναφερθείσες περιοχές·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απαγόρευση, που προβλέπεται στο άρθρο 6 υπό β της οδηγίας 72/462/ΕΟΚ σχετικά με τον εμβολιασμό κατά του εξωτικού αφθώδους πυρετού, ισχύει μόνο για τις περιοχές Mitchourine, Malko Tarnovo, Groudono, Elhovo και Svilengrad της Βουλγαρίας.  Άρθρο 2  Η απαγόρευση, που προβλέπεται στο άρθρο 14 παράγραφος 2 υπό β της οδηγίας 72/462/ΕΟΚ σχετικά με τον εμβολιασμό κατά του εξωτικού αφθώδους πυρετού, ισχύει μόνο για τις περιοχές Mitchourine, Malko Tarnovo, Groudovo, Elhovo και Svilengrad της Βουλγαρίας.  Άρθρο 3  Η παρούσα απόφαση αρχίζει να ισχύει την 1η Μαΐου 1981.  Άρθρο 4  Η παρούσα απόφαση απευθύνεται στα Κράτη μέλη.  Έγινε στις Βρυξέλλες , στις 24 Απριλίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 302, 31. 12. 1972, σ. 28.  (2) ΕΕ αριθ. L 26, 31. 1. 1977, σ. 81.